Ir-Regolament tal-Kunsill (KE) Nru 2241/2001
tal-15 ta' Novembru 2001
li jemenda d-dazju komuni awtonomu tat-tariffa tad-dwana għat-tewm li huwa skond il-kodiċi tan-NM 07032000
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
Wara li kkunsidra l-proposta tal-Kummissjoni,
Billi:
(1) Il-Ftehim f'forma ta' Skambju ta' Ittri bejn il-Komunità Ewropea u r-Repubblika Arġentina skond l-Artikolu XXVIII tal-Ftehim Ġenerali fuq it-Tariffi u l-Kummerċ (GATT) 1994, dwar il-modifika ta' konċessjonijiet dwar it-tewm ipprovduta fl-Iskeda CXL annessa mal-GATT, kien approvat f'isem il-Komunità bid-Deċiżjoni 2001/404/KE [1],
(2) Il-kondizzjonijiet għall-importazzjoni tat-tewm b'riżultat ta' hekk issa ġew emendati mill-1 ta' Ġunju 2001. Is-sistema l-ġdida tesponi l-importazzjoni tat-tewm li huwa skond il-kodiċi tan-NM 07032000, barra kwota tal-GATT, għal dazju tad-dwana magħmula minn rata ad valorem ta' 9,6 % u ammont speċifiku, stabbilit bħala 1200 EUR għal kull tunnellata metrika netta.
(3) Sabiex is-sistema l-ġdida tista' taqdi kompletament ir-rwol tagħha, r-rata awtonoma tad-dazju stabbilita fit-tariffa komuni tad-dwana għandha tkun miżjuda bl-istess ammont speċifiku daqs dak imniżżel għad-dazju konvenzjonali barra l-kwota, b'effett mill-1 ta' Ġunju 2001,
ADOTTA DAN IR-REGOLAMENT:
Artikolu 1
Id-dazju awtonomu komuni tat-tariffa tad-dwana għat-tewm li huwa skond il-kodiċi tan-NM 07032000 ikun magħmul minn rata ad valorem ta' 12 % u ammont speċifiku ta' 1200 EUR kull tunnellata metrika netta.
Artikolu 2
Dan ir-Regolament jidħol fis-seħħ fit-tielet ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Jibda jgħodd mill-1 ta' Ġunju 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta' Novembru 2001.